Premier League: Chelsea s-a impus în Battle of the Bridge, 2-0 cu Tottenham
Echipa engleză Chelsea a învins joi seara, pe teren propriu, scor 2-0, gruparea londoneză Tottenham, într-o restanţă din etapa a 26-a a Premier League.
Chelsea a deschis scorul în minutul 24, când Trevoh Chalobah a înscris cu o lovitură de cap din centrarea lui Conor Gallagher. Gazdele şi-au mărit avantajul în minutul 72, după ce Cole Palmer a trimis în bară o lovitură liberă şi Nicolas Jackson a reluat cu capul, făcând 2-0. Acesta a fost scorul final cu care Chelsea s-a impus în Battle of the Bridge şi a urcat pe locul 8, cu 51 de puncte. Tottenham e pe locul 5, cu 60 de puncte.
La Tottenham apărătorul român Radu Drăguşin a rămas pe banca de rezerve.